system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Mesentea, Alba.
assistant
Mesentea (în , colocvial Mindszent, în , în trad. "Toți Sfinții") este un sat în comuna Galda de Jos din județul Alba, Transilvania, România.

Secvențe istorice 
Se menționează că preotul ortodox al comunității românești în zilele fierbinți ale revoluției de la 1848 pe nume Pop Vasile i-a ajutat pe revoluționari. A fost prins de honvezi și dus la Aiud unde, în piața mare, un soldat a încercat să-i taie capul cu o singură lovitură de sabie. Lovit fiind, a căzut jos și nimeni nu s-a mai îngrijit, crezându-l mort. Peste o vreme și-a revenit, s-a oblojit singur, iar în final a ajuns la el acasă, în Mesentea, unde a mai trăit până în anul 1859. Simțindu-și moartea aproape a dispus să i se facă o cruce de piatră pe spatele căreia s-a scris "În al pământului sân/Zace leul cel bătrân". Povestirea i-a fost relatată unui reporter al ziarului "Bunul econom" din Orăștie, în anul 1900, când crucea de mormânt mai era vizibilă, de preotul din acea vreme, pe nume V. Oțoiu.

Obiectiv memorial 
Monumentul Eroilor. Troița, din lemn de stejar, înaltă de 3 m, a fost înălțată în anul 1938, pentru cinstirea memoriei eroilor români din Războiul de Independență și din Primul Război Mondial. Pe o placă metalică de pe fațada troiței se află un înscris comemorativ: „1878-1918. În amintirea eroilor din Mesentea, morți pentru patrie.“

Vezi și 
 Lista monumentelor istorice din județul Alba
 Biserica Cuvioasa Paraschiva din Mesentea

Note

Legături externe
 Biserica Mesentea, 13 iunie 2012, CrestinOrtodox.

Mesentea, Galda de Jos